ANTAKAA MEIDÄN ELÄÄ

        Toistuvat hirvi- ja peurakolarit saivat kynäni kertomaan. Kysymys on vain minun mielipiteistäni ja muistikuvistani. Metsästykseen verhottua tappamista en ole koskaan harrastanut. Kaikki elävät, hämähäkistä hirveen saivat elää, silloisessa maalaisympäristössä.

        Se ei tänään tarkoita sitä. Etteikö hirvi- ja peurakantoja saisi harventaa. Niin, ettei ne  
muodosta hallitsematonta uhkaa ihmisille. Mutta mitään sankaruutta ja peijaisia ei siihen tarvita. Elävän olennon tappamisen voisi suorittaa ns. vähin äänin, ilman rituaaleja. Suomen ruokahuolto ei nykypäivänä kaipaa täydennystä, kuten ammoin. Joten em.  
niin sanottu, kevätlinnustus. on myös turhaa tappamista.

        Olen minäkin, muistini mukaan kerran ainakin. Elävän olennon kuolemaan syyllistynyt. Jaettu vastuu ei ole muistikuvaani armahtanut. Meillä oli lapsuudessa viiden pojan klopin muodostama, tiivis yhteisö. Vähän kaikkea pikkuvilppiä harrastettiin. Ja käsikin oli joskus pidempi, kuin omatunto. Varsinkin omenavarkaissa.

        Eräänä kesänä meillä oli kesytettynä varis, nimeltään Anttoni. Syksyllä se oli aktiivi  
jäsen joka kolttosessa. Tapana oli kesän päätteeksi pitää suuret Hamppari-makkara juhlat. Jokainen oli roponsa säästänyt niihin. Grillattu lenkkimakkara maistui kaikille. Anttoni lenteli olkapäältä toiselle ja sai enemmän, kuin osansa. Jokainen hoiti juomisensa,  
mutta Anttonille ei kukaan huomannut tarjota vettä. Ja aamulla oli kaamea totuus edessä, Anttoni oli kuollut janoon.

        Ilmapiiri oli yhteisössä liikuttavan surumielinen. Oli järjestettävä ystävälle, hautajaiset. Hauta kaivettiin sähkölinjan alle, koska Pena tiesi, että sieltä on lyhin matka taivaaseen. Oli nähnyt kaksi linnunraatoa sen alla. Minä sain papin tehtävät, koska minä olin   
eniten kuullut Raamatun lukua, mummin hoivissa. Aloitin ehdotuksella, että jospa nyt  
veisattaisiin alkuvirreksi "Joutukaa sielut auttamaan, kun Anttonia haudataan". Pauli, jo-  
ka oli paras laulaja, sanoi: "Ettei tuo ole mikään virsi, virressä on ainakin kaksi säkeistöä "  
Minä sanoin, että se veisataankin kahteen kertaan.

        Seremonia eteni hartaasti ja Anttoni laskettiin kenkälaatikossa hautaan. Kun hauta  
oli luotu umpeen, niin ristin teon saanut Kauko ilmoitti: Risti on unohtunut. Heti perään  
joukkueen nuorin eli Pauli huusi, että hänellä on kusihätä. Tässä tulikin papin ammattitaito koetukselle, selvittääkseen seurakunnan ongelmat. Ilmoitin, että kumpikin tapahtuma siirretään myöhemmin tapahtuvaksi. Mutta kun huomasin Pulin housujen hiljalleen kastuvan, täydensin nopeasti saarnaani ja lisäsin tiedotukseeni: Puli saa heti lähteä ristin hakemiseen.

Muistelmieni mukaan korostin loppulauseessa sitä, että kuinka vaatimaton varislintu  
oli yhdistänyt ystävyytemme. Meitä on enää kaksi elossa. Anttoni lähti ensin ja sai meidätkin ajattelemaan katoavaisuuttamme. Siellä ylhäällä mekin kerran tapaamme, toivottavasti  
saman pöydän ääressä.

Kyllä siellä kelpaa kylmempikin annos, grillattu kiintiömme täyttyi maan päällä.

Kalevi Pirttijärvi